Давлат Сафар

Давлат Сафар (Сафарзода Давлат Шариф; зод. 8 марти 1971, ноҳияи Фархор) — , шоир, нависанда ва давлатмарди тоҷик, Шоири халқии Тоҷикистон (2024), узви Иттифоқи нависандагони Тоҷикистон (2010).

 Зиндагинома 
Давлат Сафар 8 марти соли 1971 дар шаҳраки Фархор ба ҷаҳон омадааст. Соли 1988 мактаби миёнаи № 7 зодгоҳаш, соли 1993 факултаи филологияи тоҷики Донишгоҳи давлатии омӯзгории Душанберо ба поён расондааст. Фаъолияти меҳнатиро дар Кумитаи давлатии радиову телевизиони ҷумҳурӣ оғоз бахшида, дар вазифаҳои гуногун кор кардааст. Солҳои 2012—2014 директори генералии КВД «Тоҷиккино», аз соли 2014 то 2019 сардори Раёсати табъу нашри Вазорати фарҳанги ҷумҳурӣ кор кардааст. Солҳои 2019—2021 директори нашриёти «Адиб» буд.

Аз 5 июли соли 2021 муовини вазири фарҳанги Ҷумҳурии Тоҷикистон таъйин шудааст.

 Эҷодиёт 
Асосан дар соҳаи очерку публитсистика ва шеъру тарҷума тавфиқ дорадАдибони Тоҷикистон (маълумотномаи мухтасари шарҳиҳолӣ)./Таҳия ва танзими Асрори Сомонӣ ва Маҷид Салим. — Душанбе, «Адиб», 2014, — с.218 ISBN 978-99947-2-379-9. Ашъораш дар саҳифаҳои матбуоти даврӣ ва маҷмӯаҳои «Пайғоми ишқ» (1998), «Шеъри гаҳвора» (2010), «Шаҳбол» (2010), «Авҷи парвоз» (2011), «Дурахши истиқлол» (2011), «Девони ашъор» (Кобул, 2013), «Исёни ғурур» (2013), «Достони асп» (2017), «Достони Роғун» (2022), фароҳам омадаанд.

 Ҷоизаҳо 
 Ҷоизаи Иттифоқи журналистони Тоҷикистон ба номи Абулқосим Лоҳутӣ (2002);
 Ҷоизаи ба номи Мирзо Турсунзода (2013);
 Шоири халқии Тоҷикистон (2024)
 Ҷоизаи байналмилалии «Мероси оянда» дар бахши мероси фарҳангӣ (2025).

 Эзоҳ 

Гурӯҳ:Нависандагони тоҷик аз рӯи алифбо
Гурӯҳ:Шоирони тоҷик
Гурӯҳ:Аъзои Иттифоқи нависандагони Тоҷикистон
Гурӯҳ:Шоирони халқии Тоҷикистон